 O româncă a fost arestată după ce s-a lăudat pe TikTok cu banii "câștigați" în Italia. Prejudiciu de 15 milioane de euro într-un dosar de înșelătorie.
Un clip postat pe TikTok a ajutat oamenii legii din Italia să aresteze 16 români care au fraudat statul italian cu 15 milioane de euro. Gruparea cerea ajutor social pentru români decedați sau persoane care nu există. Polițiștii italieni au găsit documente în urma cărora gruparea infracțională putea primi 60 de milioane de euro. Oamenii legii au reușit să dea de ei după ce o membră a grupării a publicat pe TikTok mai multe filmulețe în care arăta teancuri de euro pe ritmuri de manele.
Potrivit La Repubblica, Isabela Stelică a postat pe TikTok mai multe videoclipuri în care apare numărând bani pe ritmuri de manele.Carabinierii italieni s-au sesizat în urma videoclipului și au reușit destructurarea unei rețele de infractori care au înșelat mai multe centre de asistență socială din Cremona.Isabela Stelică este una dintre cele 16 persoane arestate ieri de polițiști.Grupul de români a reușit să strângă 15 milioane de euro. Ei se prezentau la centrele de asistență socială pentru a cere ajutoare financiare folosindu-se de identități false, inclusiv identități ale unor persoane decedate.